Castledermot

Castledermot (irsk: Diseart Diarmad, «Dermots eremitthytte») Díseart Diarmada/Castledermot, Placenames Database of Ireland er en landsby i grevskapet Kildare sørøst i Irland. Landsbyen ligger ca. 75 km fra Dublin, nærmeste større by er Carlow som er ti km unna. Nasjonalvei N9 mellom Dublin og Waterford gikk tidligere gjennom landsbyen, men etter fullføring av en omkjøring av motorveien i 2010, ble den omdefinert til den regionale veien R448. I henhold til folketellingen i 2016 har landsbyen en befolkning på 1 475 innbyggere.«Sapmap Area - Settlements - Castledermot», Census 2016. CSO. April 2016

Castledermot var en tid kalt for Tristle-Dermot. Byen inneholder «duetårn», som egentlig var et klokketårn og det eneste gjenværende av et sykehus drevet av nonner og som først opprettet som pleiehjem for spedalske i 1210 av normanneren Walter de Riddlesford. Det er også et kloster tilhørende fransiskanerordenen opprettet en gang rundt 1247 og siden angrepet to ganger av skotske Edward Bruce i 1316 og 1317, et rundtårn fra 1000-tallet, to keltisk kors fra 900-tallet og en rekke forhistoriske steiner og gravheller.«Castledermot», South Kildare Heritage Trail«Castledermot» , Kildare Town Tourist Office & Heritage Centre

 Historie 
Det eldste kjente irske parlamentet møttes ved Castledermot den 18. juni 1264 da stedet den gang var et viktig administrativ senter.«History of Parliament in Ireland», Oireachtas.ie Det eldste intakte vinduet i Vest-Europa kan også bli funnet i byen, som er en del av ruinene av et fransiskanerkloster. Selv om vinduet er stort, er det kun murverk.Castledermot, County Kildare c.9th-c.18th, Curious Ireland Helgenen Lorcán Ua Tuathail (engelsk: Laurence O'Toole), (1128 - 1180) ble født på Castledermot.«Den hellige Laurentius O'Toole av Dublin (~1128-1180)», Katolsk.no

Stedet hadde en viss betydning ved at det hadde lov å prege sine egne mynter. Den fikk også uønsket oppmerksomhet ved at den ble angrepet av vikinger i 841 og 867, normannere i 1169, Edward Bruce i 1316 og året etter, McMurrough-klanen i 1405 og 1427, hæren til den engelske monarken i 1530, og i 1650 ødela hæren til Oliver Cromwell det meste av stedet. Ved 1850 ble Castledermot beskrevet som å ha «verken handel eller produksjon» og var helt avhengig av jordbruk.

I juli 1903 gikk billøpet Gordon Bennett Cup gjennom Castledermot.«Gordon Bennett Route & Classic Car Run» , Kildare Town Tourist Office & Heritage Centre

 Sport 
Blant idrett og sportsorganisasjoner i Castledermot finnes det lokale laget tilknyttet Gaelic Athletic Association, Castledermot GAA (som har herre- og damelag), og spiller gælisk fotball og hurling.Castledermot - Díseart Diarmada GAA Det er også lokale gæliske håndball-, basketball-, fotball- og cricketlag.

 Referanser 

 Eksterne lenker 


Kategori:Landsbyer i Kildare